Ploveren

**Ploveren**, distaget [plɛˈrɛˑn] dre vras e brezhoneg, a zo ur gumun e Breizh e kanton Gwened-2 e departamant ar Mor-Bihan.
## Douaroniezh
### Kumunioù amezek

## Anv
* Erwan Vallerie ː **Ploeren**, 1387; **Ploerren**, 1387; **Ploeueren**, 1402; **Ploeren**, 1453; **Ploteren**, 1516; **Plomerten**, 1554; **Pleren**, 1636; **Ploerin**, 1779
«Ploveren» eo ar stumm bet degemeret gant Ofis ar Brezhoneg. Stummoù skrivet all a gaver, evel «Pleren», pe c'hoazh «Ploeren». *Ploeren* eo ar stumm ofisiel en implij e galleg, ha hemañ a vez distaget [pleʁɛ̃].
## Ardamezioù
*Rannet; ouzh 1 en argant e ziv dreustell en sabel, e gab en gul karget gant ur morzhol en aour; ouzh 2 en gul e c'hwec'h bezantenn en aour, 2, 2, 2, e gab en erminoù*
## Istor
### [[Dispac'h Gall]]
* Melestradurezh: krouet e voe kumun Ploveren e 1790. Gant al lezenn eus an 23 a viz Eost 1790 e voe lakaet e kanton Aradon; e distrig Gwened e oa; dilamet e voe kanton Aradon ha lakaet e voe Ploveren e kanton Gwened-Kornôg gant lezenn an *8 pluviôse an IX* (28 a viz Genver 1801), dezhi an titl *loi portant réduction du nombre de justices de paix*; lakaet e voe Ploveren en arondisamant Gwened bet krouet e 1800.
###### 
* E 1851 e voe staget kêriadennoù eus ar gumun ouzh kumun Gwened.
###### 
#### [[Brezel-bed kentañ]]
* Mervel a reas 40 gwaz eus ar gumun abalamour d'ar brezel, eleze 3,64 % eus he foblañs e 1911.
#### [[Eil brezel-bed]]
* Mervel a reas dek den ag ar gumun abalamour d'ar brezel.
* D'an 11 a viz Eost 1941 e kouezhas ur c'harr-nij *[[Messerschmitt Bf 109|Messerschmitt Bf 109 E 04]]* marilhet *WNr. 4879* eus an aerlu alaman (*[[Luftwaffe (1933-1945)|Luftwaffe]]*) e Ploveren. Lazhet e voe e levier, douaret eo en Huisnes-sur-Mer (Bro-C'hall).
* D'an 29 a viz Mae 1943 e kouezhas ur c'harr-nij *[[B-17]]* anvet "Concho Clipper" eus aerlu SUA (*[[United States Army Air Forces]]*) e Ploveren; lazhet e voe tri nijour eus e baread ha douaret e voent e *[[Brittany American Cemetery and Memorial|Brittany American Cemetery]]* e Montjoie-Saint-Martin e departamant Manche e Bro-C'hall; ar seizh nijour all a voe tapet gant an Alamaned.
#### Brezelioù didrevadennañ
*Brezel Aljeria: mervel a reas ur milour.
## Monumantoù ha traoù heverk

Egliseploeren.jpg|An iliz katolik.
Portestmartinploeren.jpg|Dor an iliz.

* Iliz katolik *Sant Varzhin*.
* Chapel *Intron-Varia* e Bellean, --où.
* Kastell ar Maezo, .
* Maner Kerverreg, -où.
* Kastell Garo, chom a ra ur c'hav hag ur forn hepmuiken.
* Maner Porzh-Priendo.
* Monumant ar re varv e-tal an iliz katolik, luc'hskeudennoù. Dioueliet e voe d’an 28 a viz Mae 1922.
* Plakenn ar re varv (1914-1918) en iliz katolik, luc'hskeudenn.
## Poblañs
### Emdroadur ar boblañs abaoe 1962

## Melestradurezh
## Brezhoneg
### Ya d'ar brezhoneg

* D'ar 6 a viz Meurzh 2009 e oa bet votet live 1 ar garta Ya d'ar brezhoneg gant Kuzul-kêr ar gumun.
* D'an 19 a viz Genver 2015 e oa bet roet d'ar gumun al label Ya d'ar brezhoneg live 1.
* D'ar 4 a viz Du 2019 e oa bet votet live 2 ar garta Ya d'ar brezhoneg gant Kuzul-kêr ar gumun.
### Deskadurezh
* Klasoù divyezhek kentañ (skol bublik) zo bet digoret e 2008. 
* E distro-skol 2024 e oa 49 skoliad enskrivet er c'hlasoù divyezhek (10,4 % eus skolidi ar gumun evit a sell ouzh ar c'hentañ derez).
## Tud
* Douaret eo Loeiz Kadoudal, breur da Jord Kadoudal, er vered.
* François Marie Falquerho, beleg katolik ha skrivagnour brezhonek, marvet eno e 1917, p'edo person ar barrez.
### Ardamezeg ar familhoù

## Gevelliñ
## Levrlennadur
* Pol Potier de Courcy : *Nobiliaire et armorial de Bretagne*. Adembannadur Editions des Régionalismes. Cressé. 2011/2014
* Erwan Vallerie : *Diazezoù studi istorel an anvioù-parrez. Corpus.* An Here. 1995
## Liammoù diavaez
* Ploveren war lec'hienn Geobreizh

## Notennoù ha daveoù